정조 13년 · 목
帳殿左邊閣臣徐有防壯勇營別隊帳殿右邊閣臣徐鼎修掖庭署前排軍挾輦軍槍劍軍宜春門外假承旨李時秀武藝廳元內吹兼內吹馬兵貫革基假承旨尹行元訓局先試步軍不老門假承旨洪文泳龍虎營交龍旗捧持扈輦隊近仗軍士日傘捧持壯元峯假承旨朴天衡禁衛營鄕軍標下軍丹楓亭貫革基閣臣金憙訓局後試步軍五蒭馬路閣臣金祖淳禁衛營七色軍兵蓮池邊假承旨李儒敬訓局標下軍丹楓亭假承旨南鶴聞司僕所屬扈衛廳御營廳守禦廳總戎廳捕廳進去頒賞敎曰昨因日暮使之待朝來待則事當早卽來待而承旨點下之後尙無去來事體所在極爲駭然當該承旨金光默遞差嶺藩遞來後欲問民邑事仍令該曹口傳付軍職使之來待又敎曰親臨頒賞殿座承旨尙無一人備員揆以事體極爲苟簡違牌及未肅拜承旨竝許遞前望單子入之待下批牌招先入侍後謝恩以金載瓉李時秀徐鼎修李鼎運申思運南鶴聞爲承旨前望也命宣傳官李基成李晦植尹頤東汰去不善擧行故也徐鼎修啓言槍劍軍鳥銃入格單子中兼司僕金壽得誤以閑良書錄請改付標從之敎以該營大將推考洪文泳啓言今此頒賞時龍虎營標下軍朴成福兼司僕除授事命下而昨年秋等試射已陞兼司僕今番試記以良人懸錄請當該堂上推考從之頒賞訖乘輿還內○賞格別單司謁趙得完柳葉箭貫一中上弦弓一張內官崔基平司鑰李德鳳別監徐敬植假別監尹喆殷等邊一中各不粧弓一張武藝別監金壽聃邊三中崔碩輝等二人貫一中邊一中竝直赴會試朴道性等七人邊二中各弓箭一部金履禎等二人貫一中各上弦弓一張車聖彬等十五人邊一中各不粧弓一張交龍旗捧持閑良金德重等二人邊二中各弓箭一部閑良許選等二人貫一中各上弦弓一張別付料閑良金鼎洙等四人邊一中各不粧弓一張扈衛軍官出身任明休邊一中不粧弓一張訓鍊都監馬兵兼司僕金有得邊三中林世長等二人貫一中邊一中竝直赴會試出身金益成貫一中邊一中半熟馬一隻出身異景燁等十三人邊二中各弓箭一部金德明等十一人貫一中各上弦弓一張兼司僕梁廷彬等六十二人邊一中各不粧弓賞典▣▣壯勇營善騎隊良人金得煒邊四中直赴殿試安福謙邊三中李大成金鼎九貫一中邊一中竝直赴會試全承任等四人邊二中各弓箭一部吳仁協貫一中上弦弓一張出身朴聖迪等二十三人邊一中各不粧弓一張哨軍良人金大哲貫一中邊一中弓子一張箭竹二浮張有夏等二人邊二中各弓子一張箭竹一部池聖㴠等六人邊一中各弓子一張朴昌漢等二人邊四中竝直赴殿試張泰顯等五人邊三中竝直赴會試朴根再等十九人邊二中各弓子一張金泰彬等二十七人邊一中各箭竹二浮弓人良人朴載遠邊四中直赴殿試哨軍良人金快明鐵箭一矢二矢一百十二步三矢一百十一步張泰顯一矢一百四步二矢一百七步三矢一百二步許弘伊一矢一百二步二矢一百五步三矢一百四步竝直赴殿試直赴扈光迪一矢一百五步二矢三矢一百六步筒箇一部巡牢兼司僕鄭點淳鳥銃貫一中邊一中木三疋池大洪等十人邊二中各木二疋鄭義喆等四人貫一中各木布各一疋李得臣等二十七人邊一中各木一疋哨軍兼司僕孫景昌邊三中直赴會試良人朴龍甲等二人貫一中邊一中兼司僕除授金澤亨等九人邊二中各木二疋金光佑等五人貫一中各木布各一疋睦成根等三十六人邊一中各木一疋哨軍良人金光澤貫一中邊一中兼司僕除授千億兆等七人邊一中各木二疋金興大等七人貫一中各木布各一疋宋完福等三十一人邊一中各木一疋哨軍良人鄭仁得等三人貫一中邊一中竝兼司僕除授裵敬文等十五人邊二中各木二疋兼司僕朴德興等六人貫一中各木布各一疋良人金龍彩等四十二人邊一中各木一疋哨軍良人金光成邊二中木布各一疋李得江等十一人邊一中各木一疋金光玉等六人邊一中各木一疋伺候軍良人李天得等二人貫一中各木布各一疋黃尙杓等六人邊一中各木一疋兵房所巡牢良人孟繼宗貫一中邊一中兼司僕除授洪成球等五人邊二中各木二疋朴鐵夢等四人貫一中各木布各一疋元福祥等十一人邊一中各木一疋大旗手兼司僕朴盛根等二人邊二中各木二疋良人朴道文貫一中木布各一疋趙漢珪等八人邊一中各木一疋塘報手良人張泰崙貫一中邊一中兼司僕除授池成昌邊二中木二疋兼司僕朴義浹等六人邊一中各木一疋吹鼓手良人李龍甲等四人邊二中各木二疋嚴福同貫一中木布各一疋兼司僕朴文璧等八人邊一中各木一疋善騎將標下軍良人金鼎恒貫一中木布各一疋嚴興蕃等二人餉色陪旗手良人李文昌等二人邊一中各木一疋牙兵良人李道天等二人貫一中邊一中竝兼司僕除授兼司僕崔益遜等五人邊二中各木二疋南汝昌等二人貫一中各木布各一疋韓信謙等八人邊一中各木一疋燈籠軍良人孫漢光貫一中木布各一疋高德興等二人邊一中各木一疋司吹手良人孫仁賢貫二中兼司僕除授曺德興等三人邊二中各木二疋李銀培貫一中木布各一疋金昌得等十二人邊一中各木一疋員役良人申大福等二人邊二中各木二疋李順福等六人邊一中各木一疋帳幕軍良人孫弼三等二人邊二中各木二疋金興福等二人貫一中各木布各一疋黃福尙等二人邊一中各木一疋兩具直良人車義濟等二人貫一中各木布各一疋輜重卜馬軍良人徐興大等二人邊一中各木一疋挾輦軍兼司僕李彦光沈成龍貫二中邊一中竝直赴殿試全光國邊三中宋漢柱貫二中鄭德興等十二人貫一中邊一中各木三疋良人李東燁等二人貫一中邊一中兼司僕除授洪興福等二十六人邊二中各木二疋兼司僕車繼駿等三十一人貫一中各木布各一疋李繼成等一百三十人邊一中各木一疋御前前排軍兼司僕尹成潤邊三中張益輝等二人貫一中邊一中各木三疋良人金致鼎等三人邊二中兼司僕除授兼司僕朴龍海等五人邊二中各木二疋金致聖等六人貫一中各木布各一疋洪昌景等三十人邊一中各木一疋步軍兼司僕金重錫貫三中直赴殿試兼司僕鄭世行等五人貫一中邊二中高世紀等三人邊三中金儀煥等二人貫二中韓老郞頭等四十人貫一中邊一中各木三疋良人朴孟得等二人貫一中邊一中慶有福等二十二人貫一中邊一中兼司僕除授兼司僕崔壽彬等七十五人邊二中各木二疋趙泰成等四十五人貫一中各木布各一疋尹宗得等二百三十五人邊一中各木一疋步軍兼司僕李泰彬等三人貫一中邊二中張允邦邊三中朴泰蕃貫二中全弘範等十四人貫一中邊一中各木三疋良人高大奉等二十五人貫一中邊一中兼司僕除授兼司僕梁虎甲等七十人邊二中各木二疋良人崔弼興等四十三人貫一中各木布各一疋兼司僕金興柱等一百七十人邊一中各木一疋標下軍兼司僕朱之磻白興蕃貫二中邊一中直赴殿試李迪等四人貫一中邊二中金義興等四人邊三中金光玉貫二中尹壽澄等三十二人貫一中邊一中各木三疋良人徐夢良貫二中姜潤尙等十七人貫一中邊一中兼司僕除授兼司僕盧文柱等七十七人邊二中各木二疋金繼成等五十一人貫一中各木布各一疋兼司僕朴聖春等三百一人邊一中各木一疋兼內吹兼司僕金相顯邊三中高天雄貫一中邊一中各木三疋良人安聖鐵貫一中邊一中兼司僕除授兼司僕李龍得等二人邊二中各木二疋田萬稔貫一中木布各一疋鄭德興等十二人邊一中各木一疋禁衛營牢子閑良李枝永貫二中邊一中直赴殿試金遇燁等二人貫一中邊一中兼司僕除授兼司僕李成彩等八人邊二中各木二疋閑良姜得世貫一中兼司僕金聖福等二十三人邊一中各木一疋巡令手兼司僕金漢義等三人貫一中邊一中各木三疋閑良金鎭觀貫一中邊一中兼司僕除授兼司僕朴文翊等八人邊二中各木二疋兼司僕崔福禧貫一中朴興澄等二十七人邊一中各木一疋大旗手兼司僕李震芳等二人貫一中邊一中各木三疋閑良梁再郁貫一中邊一中兼司僕除授鄭弼興等四人邊二中各木二疋兼司僕李尙猉等二人貫一中各木布各一疋兼司僕李景弼等二十七人邊一中各木一疋槍劍軍閑良李永得邊三中金大順等三人貫一中邊一中兼司僕除授兼司僕李世輝等二人貫一中邊一中各木三疋閑良玄壽聃等十人邊二中各木一疋李興尙貫一中兼司僕林亨道等十九人邊一中各木一疋燈籠軍閑良李彦福貫一中邊一中兼司僕除授兼司僕金尙鐸等二人邊二中各木二疋林國興等二人貫一中各木布各一疋金昌基等九人邊一中各木一疋牙兵兼司僕李重源等二人貫一中邊一中各木三疋趙春興等六人邊二中各木二疋金光淵等三人貫一中各木布各一疋金載明等二十三人邊一中各木一疋帳幕軍閑良梁成柱貫一中邊一中兼司僕除授李好根等四人邊二中各木二疋金重淵等十一人邊一中各木一疋吹鼓手兼司僕韓廷碩等二人邊二中各木二疋楊義彬等五人貫一中各木布各一疋黃大重等十七人邊一中各木一疋兼內吹閑良李世得貫一中邊一中兼司僕除授魯世郁等二人邊二中各木二疋金壽長貫一中木布各一疋李永尙等八人邊一中各木一疋標下軍閑良朴泰根貫一中邊一中兼司僕除授金守澤等四人邊二中各木二疋洪貴泰等二人貫一中各木布各一疋兼司僕安啓林等四十人邊一中各木一疋鄕軍閑良裵世坤邊三中潘取同貫二中朴聖賢等三人貫一中邊一中兼司僕除授朴明卜等三人邊二中各木二疋姜仲伊等三人貫一中各木布各一疋任宗采等三十二人邊一中各木一疋別破陣閑良金麗海等二人貫一中邊一中兼司僕除授吳成輝邊二中木二疋申哲等五人貫一中各木布各一疋黃福振等十五人邊一中各木一疋塘報手閑良吳仁成等五人邊二中各木二疋金鐵柱等三人貫一中各木布各一疋吳弼萬等十八人邊一中各木一疋雜色軍閑良景允得貫一中邊一中兼司僕除授朴信元等三人邊二中各木二疋朴德順等三人貫一中各木布各一疋文成得等十二人邊一中各木一疋無料軍閑良姜大容等三人邊三中李壽漢貫二中金弼億等六人貫一中邊一中各木三疋李三得等十二人邊二中各木二疋金有得等五人貫一中各木布各一疋金五福等二十人邊一中各木一疋御營廳京標下軍閑良吳聖大邊二中貫一中兼司僕除授兼司僕鄭遇臣貫一中邊一中木三疋閑良姜興哲等三人貫一中邊一中竝兼司僕除授兼司僕李景曄等九人邊二中各木二疋金天世等十人貫一中各木布各一疋金德彬等四十一人邊一中各木一疋御營廳兼內吹閑良金麗輝等二人貫一中邊一中各兼司僕除授韓鎭九等二人邊二中各木二疋兼司僕裵興哲等四人貫一中各木布各一疋韓泰順等八人邊一中各木一疋總戎廳牢子良人姜德起邊三中巡令手安有成貫二中姜先根等五人貫一中邊一中竝兼司僕除授李得仁等十四人邊二中各木二疋朴泰根等五人貫一中各木布各一疋牢子洪歲興等三十八人邊一中各木一疋守禦廳伺侯軍良人李興孫邊二中木二疋招搖旗捧持軍朴重彬等四人邊一中各木一疋司僕巨達李義得等三人貫一中邊一中各木三疋車甲得等四人邊二中各木二疋養馬柳揷沙里等七人貫一中各木布各一疋牽馬陪南貴蕃等三十三人邊一中各木一疋武藝別監金鼎煥貫一中邊二中直赴會試李宗瑞貫一中邊一中木三疋金致玉等二人邊二中各木二疋高命興等六人貫一中各木布各一疋張福得等二十人邊一中各木一疋排設房軍士貴得等二人貫一中邊一中各木三疋春奉貫一中木布各一疋允金等二人邊一中各木一疋扈衛廳軍士金喜三等三人貫一中各木布各一疋金重鼎等二人邊一中各木一疋元內吹良人李春根貫一中邊一中木三疋金得秋等五人邊二中木二疋金大千貫一中木布各一疋申廷賛等十二人邊一中木一疋兼內吹兼司僕金慶得貫一中邊一中木三疋李益順邊二中木二疋丁道興等三人邊一中各木一疋龍虎營標下軍兒旗手兼司僕高道亨貫一中邊二中卜馬軍兼司僕權世興等三人邊三中吹鼓手金世文等四人貫一中邊一中各木三疋兒旗手良人李永復等三人貫一中邊一中各兼司僕除授吹鼓手兼司僕安相喆等十八人邊二中各木二疋大旗手兼司僕李春蕃等十五人貫一中各木布各一疋牢子兼司僕韓永僑等一百二人邊一中各木一疋扈輦隊良人張羽瑞等三人貫一中邊一中各木三疋張翼瑞等十二人邊二中各木二疋金福賛等七人貫一中各木布各一疋林大材等二十五人邊一中各木一疋近伏軍士姜泰得邊三中金海得等二人貫一中邊一中各木三疋田先伊等五人邊二中各木二疋金福山等二人貫一中各木布各一疋崔順才等九人邊一中各木一疋日傘捧持驛卒李雲健邊二中木二疋朴一軍貫一中木布各一疋金千才等三人邊一中各木一疋捕盜軍士姜乭伊貫一中邊一中木三疋金龍得等三人邊一中各木一疋○以京畿監司趙鼎鎭四邑射放得中人啓本敎曰畿營敎鍊官李孝百等三人柳葉箭邊一中各不粧弓一張巡令手全聖得等三名鳥銃邊二中各木二疋牢子金五男等三十五名鳥銃邊一中各木一疋坡州結束都監官中軍嚴萬胄等四人柳葉箭邊二中各直赴會試其中出身半熟馬帖賜給斥候將金福興等四人柳葉箭貫一中各上弦弓一張各差備官李東輝等十六人柳葉箭邊一中各不粧弓一張把守軍韓應大鳥銃貫一中邊一中直赴會試守門軍宋福伊等三名鳥銃邊二中各木二疋牢子申石柱等二名鳥銃貫一中各木一疋斥候軍金十月金等十名鳥銃邊一中各木一疋楊州斥候將姜仁祚柳葉箭邊二中直赴會試傳語將姜大甲柳葉箭貫一中上弦弓一張斥候將李國燁等三人柳葉箭邊一中各不粧弓一張斥候牙兵吉元億等三名鳥銃邊二中各木二疋傳語軍李順乭等五名鳥銃邊一中各木一疋高陽斥候將朴大通柳葉箭邊二中直赴會試斥候將崔仁奎等二人柳葉箭貫一中各上弦弓一張傳語將金起泰等六人柳葉箭邊一中各不粧弓一張斥候軍李得稀等五名柳葉箭邊一中各不粧弓一張傳語軍金尙潤鳥銃邊一中木一疋交河把守將崔光福等二人柳葉箭貫二中邊一中守門哨官金光燁柳葉箭邊三中金德文等三人柳葉箭貫二中各直赴殿試尹成福等三人柳葉箭貫一中邊一中隨駕將校李益三等六人柳葉箭邊二中各直赴會試斥候將吳䧺世等十八人柳葉箭貫一中各上弦弓一張治道監官林世輝等二十五人柳葉箭邊一中各不粧弓一張斥候軍金宗金鳥銃貫二中邊一中伏兵束伍金夫龍鳥銃貫一中邊二中各直赴殿試斥候軍崔成根等五名鳥銃貫一中邊一中各直赴會試伏兵束伍郭先老味等二名鳥銃邊二中各木二疋伏兵束伍李亥石等三名鳥銃貫一中各木一疋把守軍金順伊等四名鳥銃邊一中各木一疋直赴殿試會試帖文明日成送于道伯處令地方官卽爲分給付會試之類趁來初十日殿試時赴試之意分付該道該曹弓子則依此數以軍器寺弓子擧行與馬帖自政院都封下送道伯處亦令地方官分給木綿則自巡營分送各其地方分給擧行形止竝卽來報後狀聞事回諭○敎曰今番京畿海西驛卒中駕前勸馬聲待令之類令該道米布施賞事卽爲行會之意分付該寺召見大臣備堂前嶺伯及輪對官于誠正閣予曰日前諸承旨罷職事初意則只據院規薄示譴責矣追聞筵臣所奏則似有爽實之慮李祖承果見之而有此擧則豈不駭然乎左議政李性源曰臣昨聞兩承宣及下番皆不見云而以處分觀之諸承宣事誠怪駭矣予曰諸承旨或生疏或柔善容有可恕之道而如李在學則素稱了了而不能爛漫和同致有此擧諸承宣中李在學爲尤非矣諸宰中或有見其光景者乎禮曹判書鄭昌順曰臣於伊日適到院中諸承宣以爲李祖承李亨元宜無不見之理而伊時成德雨疏停當時兩人認以辭職例疏泛然看過致有此境云且設或不見此是下隸之不察諸承宣本非與知者李祖承疏中見輕僚員之說不已過乎性源曰見之而謂以不見斷無此理而見輕云云似或過矣右議政蔡濟恭曰凡事莫如仍舊貫之爲善先朝五十年至治如一日凡係此等議論一切禁止今亦一遵先朝舊法宜矣予曰卿言好矣濟恭曰向來尹蓍東之罪犯關係莫重魯禧作逆中一事渠又犯之而薄竄數月旋有宥還之命朝家刑政豈可若是顚倒乎竄謫國之大典也昔在先朝必詳必審竄之者必加難愼放之者亦必難愼其初也不能難愼則其終也不免輕遽古語曰磨礪當如百鍊金臣以此言爲殿下勸勉焉予曰卿言好矣然而尹蓍東之以書爲疏蓋不知本事之致不知而言則尹蓍東與諸人一也而以其首犯有竄配之命而其在孝理之政爲念其老母如是處分矣左相之意以爲何如性源曰尹蓍東事旣付之無心則孝理之下當有體諒之道臣意則似無如何而向者禁堂疏後臣固知有此議之當發矣濟恭曰禁堂擧措亦涉如何矣戶曹判書徐有隣曰長陵先朝手植檜木十株有銅圍除職之命而卽接陵官所報則非檜伊栢年過八十之守護軍有能記有當時之事者以爲三株則先朝手植七株則命守僕種植云矣予曰栢字元傳敎中改付標銅圍則只三株爲之明陵松栢中亦有先朝手植者一體爲之性源曰坡州牧使事誠駭然矣伊日入侍穀簿俯詢之時了無仰對擧措多錯其不能事事可知今當嶺穀移劃之時作米等節不可付之於此倅請坡州牧使吳載重罷職予曰該倅事雖駭然行幸穩旋追後論勘亦係當念且其人品固好以觀來效亦無妨矣有司堂上知委坡州使之上來作米一款從長指示刑曹判書沈頤之啓言安峽罪人李堰獄事待本道登聞可以稟處矣予曰獄情何如左右相所見判異矣性源曰具性大以同氣之間作此無倫之擧當爲元犯則李堰之死或有一獄兩犯之慮矣濟恭曰當初造謀者卽李堰而與性大行凶者亦李堰則堰當爲造謀性大當爲加功矣頤之曰前道臣李時秀金載瓉亦以堰爲元犯賤見亦如此矣予曰獄情無以詳記卿等具意見論理稟處而京案粘付以啓性源曰頃以關西木幻弄委折關問於道臣矣卽見其報則以爲本營所在木綿一一反閱則別餉遼軍泉流等庫木俱不免尺短升粗而最腐傷最麤劣者此是庚子以後庫屬之次次幻弄者今以照標無憑之事只因色庫之口招斷之以某等幾同幾疋大關後弊不得擧行云朝令屢飭之下初不擧行者極涉未安請平安監司金履素罷職敎以右相之意何如濟恭曰各庫木疋旣無照標則某年某等之無以査出不必爲怪而但以有欠相敬等語登之報辭此是依筵敎擧行之事則極涉不當矣敎以相敬二字尤萬萬不審施以不敍之典性源曰時道臣旣已處分則臣當同被其罪矣予曰卿旣皆字標則毫無可嫌矣濟恭曰若論前後道臣之罪則臣實爲首矣予曰向有守禦使狀啓而此事已昭脫矣濟恭曰臣豫慮此事以乙未蕩滌條五字刻于木片一一踏之矣性源曰臣則使親裨眼同踏標矣予曰金鍾秀鄭民始皆盡踏字標云此事何以區別査出乎濟恭曰監營支放多用此木字標之先出理固然矣實無可覈之路矣予曰然則此事便已句當更無可問矣性源啓言卽接成均館所報則每當謁聖有請得之例任寅年謁聖時兵戶曹錢文二百兩許劃矣請依此劃送從之又啓言鎭海縣監仍任事臣箚請蒙允矣尹芮基所帶訓鍊副正亦令仍任爲宜從之又啓言謁聖不遠卿宰堂上堂下多有罷削人員試望無以排擬云請竝敍用從之濟恭啓言敦寧參奉朴宗明以敦寧代盡不欲供仕呈旬吏曹云當初末擬天點旣因追念其父則相當職使之相換爲宜從之又啓言臣於月前以察訪之擅贖驛隸欲爲一切嚴防戶判以擅贖者竝爲還賤仰陳者其意亦與臣無異則此非査出久遠以致繹騷之意也近聞大郵官以此擧條輪示所屬各驛雖於百年前後許贖者竝令其子孫現身至以無論科職一傡來現云仍自巡行各驛督促備至圖免之類以貨緩頰各驛皆不聊生貨賄則雖非察訪所知其不能檢束下吏之責不可不懲大同察訪權恢請罷職從之敎以當初朝令旣不如許則該察訪所爲極爲駭然依卿所奏各別嚴飭下輩誅求之物一竝推給俾有申飭之實效行副司直徐有防啓言臣待罪畿藩時以植炬橋梁之貽弊民邑屢勤聖念臣與各邑守宰爛熳商確條陳登聞自惠廳覆啓蒙允矣今番橋梁之役卽節目後初行之事而忽有新院意外事此專由於民人等材力不及於各邑造成之致究厥罪犯臣實爲首而時道伯替被人言到今契人造橋一款決不可仍置此後請依前例分定各邑予詢于左右相性源曰今番新院橋梁事以作貢之故畿伯差員尙逭重律矣作貢後初次如此則惟當還屬畿營矣濟恭曰朝家爲軫▣畿民之弊旣令作貢旋爲撤罷亦涉如何臣意則凡於行幸時橋梁檢飭勿委都差員一人計其橋梁幾許定出差員幾許使之各率貢人盡意監蕫萬一疏虞罪歸差員以此定式爲宜敎以曾經畿伯人各陳所見頤之曰貢人非別人卽從前造橋之鄕民作貢雖不撤罷造成依前分授使其邑宰領率監蕫則似無疏虞之慮矣左參贊金華鎭曰分定差員着意蕫飭則毋論貢人與雇民似無間於作貢之前矣敎以旣爲畿民之弊特命作貢則到今還寢殊非信令之意右相所奏正合予意然貢人不如差員之弊日前聞於筵臣所奏且以都差使員一員通同監蕫之故號令不專功役不固亦如右相言今若使各定差員主張分管則所謂貢人無非土民何難統領作貢一款有名無實此名色置之此後自京廳該道先爲量給物力別定差員擧行而至於役民之弊依前下敎永爲除之仍令道伯成出事目就議廟堂定式施行前慶尙監司金光默啓言尙州牧使與監司有相避之嫌棄官上來邑事積滯合有變通敎以此時本邑豈可徑遞旣有前例云令該曹嚴飭當日內下送草記又啓言漆原年還二千餘石指徵無處年前咸安舊還旣蒙蕩減之恩漆民亦望一視之澤矣敎以依咸安例特爲蕩滌以救漆原民弊又啓言今番北運穀十七邑簸揚縮幾近萬石他邑縮數未及詳知而慶州則以書以報數次往復故知其夥然矣敎以左右相之意何如性源曰無論賑穀與運穀不可無査實科罪之擧矣濟恭曰十七邑守令之一時竝拿當此農糧分還之時委之空官亦係當念臣意則今姑緘問於諸守令知其見縮之各爲幾許然後最無實者勘罪爲宜敎以旣聞之後不可仍置其中最甚邑前伯旣有指奏爲先罷職其餘守令之不謹奉職者多是已遞人到今現發之後只勘時倅事近斑駁其餘十六邑令新伯問于差使員處以其最不實邑倅狀聞論勘事分付性源啓言聞嶺南前道臣所奏則北運穀二萬五千石簸揚縮爲萬石云事之驚駭莫此爲甚慶州府尹旣以此被罪其餘十六邑守令不可不一傡拿處矣雖以前道臣言之不飭之實所在難免又以許多簸揚縮率爾仰奏者亦未免不審請前慶尙監司金光默推考從之禮曹判書鄭昌順啓言臣方待罪內贍寺提擧本寺官只有三人而奉事赴燕未還直長監刈出去單官獨番無他推移之員供上衙門假官之替行未安赴燕奉事請與他司相換從之敎曰上言之猥褻可謂近日痼弊立制之本意出於通下情之意而今則猥褻之極反有關於國綱禁襍之方不可不念卿等各陳所見可也性源曰此係通下情之一端雖不可設法永禁若依定式只許四件事雖四件事其中猥襍者隨加嚴繩則紛紜之弊庶可少息矣濟恭曰擊錚猥褻者自法曹痛治則濫襍似不至於近日至於上言以子孫而言其父祖孝行者萬萬未安此後則一切嚴防雖公議呈書道伯以請歲首之啓申飭各道無敢以孝行等說上言則可除濫習之一端矣敎以孝烈事上言因前領相所奏年前果有區別定式此蓋出於禁其濫襍存一條路而到今濫褻愈甚右相所奏正好此後除非歲首道狀無論爲親與他人無敢以上言爲之之意嚴飭京外